Халкъаштаюкъера дезала ди дерригача дунен тIа дездеш да май бетта 15 дийнахьа. Из хьадоагIаш да 1994-ча шера денз. Эггара хьалха из оттадаьд ООНа Генеральни Ассамблеяс дезалий бокъонаш лораердухьа. Иштта дезде из ди доладаьд нах шоайла вIаший безаш, кIалвисачунга хьожаш, дезала барт чIоагIлуш хилар догдоахаш. ХIара шера цу дийнахьа дунен тIарча дукхача паччахьалкхенашка дезала вахар маьрша хилар ловш вIашагIкхетараш дIакхухь наха, шоайла ловцаш доаха, совгIаташ дIа-хьа тела. Цу боламца йодаш вай йоккха паччахьалкхе Росси а я.